Innibos Look alike-kompetisie - Innibos
Lyk jy soos 'n bekende glanspersoonlikheid? Het iemand jou al met groot bewondering tromp-op geloop omdat hulle jou verwar het met dié of daai celebrity? Dan is hierdie kompetisie net vir jou!
Volgens oorlewering het Charlie Chaplin tussen 1915 en 1921 'n kompetisie van stapel gestuur om die persoon wat die meeste soos hy lyk, te vind. Hy skryf toe self vir die kompetisie in, maar sonder sy kenmerkende snor en stewels … en kom hy self heel sleg daarvan af met slegs 'n 20ste plek as iemand wat na homself lyk!
Kan jy raai watter een van onderstaande foto's die regte Brad Pitt is? Indien jy nog meer na hom lyk, moet jy dadelik inskryf! Of wil jy sommer weet na watter bekende lyk jy die meeste na? Laai jou foto op by StarByFace en vind uit…
In hierdie jaar waarin ons maar min van ons kunstenaars sien, bied Innibos 'n heerlike kompetisie aan waarin jy lekker pryse kan wen.
Dalk lyk jy na Francois van Coke. Of het 'n bos baard net soos Jo Black, of dalk 'n krullebol soos Schalk Bezuidenhout. Is jy Trevor Noah se tweeling? Of so gelukkig om die ewebeeld te wees van Karen Zoid of Sandra Prinsloo? Dan moet jy inskryf vir Innibos se Look alike-kompetisie.